Държавен вестник, бр. 6, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  6
да се определят на базата на разпределение на 
съвкупната печалба на предприятието между 
отделните му звена, ал. 2 няма да се счита 
ограничаваща за тази договаряща държава 
да определя облагаемите печалби чрез така 
възприетия обичаен начин на разпределение; 
възприетият начин на разпределение обаче 
трябва да е такъв, че резултатът да съответства 
на принципите, съдържащи се в този член. 
5. Не се причисляват печалби към мястото 
на стопанска дейност само поради обикновена 
покупка от това място на стопанска дейност 
на стоки за предприятието.
6. За целите на предходните алинеи печал­
бите, причислими към мястото на стопанска 
дейност, се определят ежегодно по един и същ 
начин, освен ако не съществува сериозна и 
основателна причина за противното.
7. Когато печалбите включват елементи от 
доход, разгледани отделно в други членове на 
тази спогодба, разпоредбите на тези членове 
няма да се засягат от разпоредбите на този член. 
Член 8
Международен транспорт
1. Печалбите на предприятие на едната до­
говаряща държава от експлоатация на кораби 
или самолети в международния  транспорт се 
облагат с данък само в тази държава.
2. Печалбите на предприятие на едната до­
говаряща държава от експлоатация на речни 
кораби, използвани в транспорт по вътрешни 
водни пътища, се облагат с данък само в тази 
държава.
3. За целите на този член печалбите от екс­
плоатацията на морски кораби или самолети в 
международния транспорт или на речни кораби 
включват печалбите от:
а) инцидентното отдаване под наем без 
екипаж на морски или речни кораби или са­
молети; и
б) използването или отдаването под наем на 
контейнери (включително трейлери и свързано 
оборудване за транспортиране на контейнери),
когато тези дейности са във връзка с експло­
атацията на морските кораби или самолетите 
в международния транспорт или на речните 
кораби.
4. Разпоредбите на ал. 1 се прилагат също 
и по отношение на печалби от участие в пул, 
съвместна стопанска дейност или международна 
експлоатационна агенция. 
Член 9
Свързани предприятия
1. Когато:
а) предприятие на едната договаряща държа­
ва участва пряко или непряко в управлението, 
контрола или имуществото на предприятие на 
другата договаряща държава, или
б) едни и същи лица участват пряко или 
непряко в управлението, контрола или имуще­
ството на предприятие на едната договаряща 
държава и на предприятие на другата догова­
ряща държава,
и в двата случая  между двете предприятия 
в техните търговски или финансови отношения 
са приети или наложени условия, различни от 
тези, които биха били приети между независими 
предприятия, тогава всяка печалба, която, ако 
ги нямаше тези условия, би възникнала, но 
поради тези условия не е възникнала за едно 
от предприятията, може да бъде включена в 
печалбите на това предприятие и съответно 
обложена с данък.
2. Когато една от договарящите държави 
включи в печалбите на предприятие на тази 
държава и съответно обложи с данък печалби, 
по отношение на които предприятие на дру­
гата договаряща държава е било подложено 
на облагане с данък в тази друга държава и 
така включените печалби са печалби, които 
биха възникнали за предприятието на първата 
посочена държава, ако договорените условия   
между двете предприятия  бяха такива, какви­
то биха били договорени между независими 
предприятия, то тогава тази друга държава ще 
направи съответната корекция на размера на 
данъка, начислен върху тези печалби. При из­
вършването на такава корекция ще се вземат 
предвид другите разпоредби на тази спогодба и 
компетентните органи на договарящите държави 
при необходимост ще се консултират един с друг. 
Член 10
Дивиденти
1. Дивидентите, платени от дружество, което 
е местно лице на едната договаряща държава, 
на местно лице на другата договаряща държа­
ва, могат да се облагат с данък в тази друга 
държава.
2. Въпреки това такива дивиденти могат да 
се облагат с данък и в договарящата държава, 
на която дружеството, изплащащо дивидентите, 
е местно лице и в съответствие със законода­
телството на тази държава, но ако притежате­
лят на дивидентите е местно лице на другата 
договаряща държава, така начисленият данък 
няма да надвишава:
а) 5 процента от брутната сума на дивиден­
тите, ако притежателят е дружество (различно 
от гражданско дружество или германска тръ­
стова компания за инвестиции в недвижими 
имоти), което има пряко поне 10 процента 
от имуществото на дружеството, изплащащо 
дивидентите; 
б) 15 процента от брутната сума на диви­
дентите във всички останали случаи.
Тази алинея не засяга данъчното облагане 
на дружеството по отношение на печалбите, 
от които се изплащат дивидентите.